|  |  |  |
| --- | --- | --- |
|  1 9 7 6EGYESÜLETITÁJÉKOZTATÓ 2 0 20 |  | 152.szám 2020. ***Január***  |
|  Abonyi Horgász Egyesület |

**Közgyűlés 2020.03.08.-án lesz 9 órakor Abonyban a Jókai út 1 sz alatt. Erről külön meghívót teszünk közzé.**

**Az állami jegy kiadásához szükség lesz a horgászkártyán szereplő 6 jegyű azonosító számra.**

**Mindenki, akinek nincs kártyája az engedély kiváltás előtt végezze el a regisztrációt a regisztrációs pontokon, melyre a kiváltásra megjelölt napokon lesz lehetőség a horgásztanyán.**

**Változás az Egységes Szövetségi Hozzájárulás (ESZH) összegében. Kérjük a befizetéskor erre mindenki figyeljen!**

**A 2019-es év elejei közgyűlésen elfogadott 1000 ft-os egyesületi támogatás a területi engedély árába be lett építve, ifiknél ez 500 ft.**

**70 év felettieknek és a gyermek horgászoknak az állami jegy és a szövetségi hozzájárulás díjmentes.**

**A 2020. évi engedélyek árai:**

**Felnőtt férfi, nő (70 év alatt)**

Egységes Szövetségi hozzájárulás (ESZH) 2.000.-Ft.

Állami jegy: 3.000.-Ft.

 Fogási napló: 300.-Ft.

Tagdíj: 8.000.-Ft.

Területi engedély: 31.000.-Ft.

**Összesen: 44.300.-Ft.**

***70 év felett nők és férfiak: 39.300.-Ft-ot fizessenek be.***

**Ifjúsági horgászok:**

 Egységes Szövetségi hozzájárulás (ESZH) 2.000.-Ft.

Állami jegy: 3.000.-Ft.

Fogási napló: 300.-Ft.

Tagdíj: 4.000.-Ft

Területi engedély: 15.500.-Ft.

**Összesen: 24.800Ft.**

**Gyermek horgászok:**

Területi engedély: 900.-Ft.

Fogási napló: 300.-Ft.

**Összesen: 1.200.-Ft.**

*Kettős tagsággal rendelkező nők és férfiak, amennyiben már máshol tagságot váltottak, csak a tagdíjat és a területi engedély árát fizessék be , ami 39000 ft.*

A befizetéseket egy összegben kérjük befizetni OTP fiókban 2020. március 31-ig. **Csekkes befizetéseket megszüntettük. (bankszámla szám: 11742142-20001292)**

Aki területi engedélyt nem kíván váltani, tagságát csak tagdíj befizetésével tarthatja meg. Partszakasszal rendelkező horgászoknak a területi engedély váltása kötelező!

2020-ik évben új belépő tagok a fenti összegen felül 8 000 Ft egyszeri halasítási díjat is kötelesek fizetni. Az ifjúsági horgászok esetében 4 000 Ft.

**2020. évi fogási naplók leadásának rendje:**

A fogási naplókat legkésőbb 2020. február 29-ig kell leadni. Ebben az évben is új módszerrel válthatók ki az engedélyek. Februárban és márciusban is 3-3 vasárnapi napot jelöltünk ki. Törekedni kellene arra, hogy az elmúlt évi fogási naplók leadásával egy időben a horgász az új engedélyét is váltsa ki. Az adott napokon a leadáskor azonnal el fogjuk készíteni az új engedélyeket, nem kell egy más időpontban visszajönni átvenni. Természetesen lehetőség van rá, hogy csak a fogási naplót adjon le a horgász, s majd egy másik megjelölt napon váltsa ki az engedélyét. Az időpontok: 2020.02.02; 2020.02.09; 2020.02.23 és 2020.03.01; 2020.03.22; 2020.03.29. reggel 8-tól 12 óráig.

Leadás és kiváltás helye a tóparti horgásztanya. Kérjük, hogy a sorban állás elkerülése érdekében az abonyiak lehetőleg 8-10-ig, vidékiek 10-12-ig jöjjenek.

A kiváltáshoz mindenki hozza magával:

 horgász kártya 6 jegyű azonosító számát

 közösségi munkajegyet (vagy a befizetést igazoló szelvényt)

 a 2020. évi engedély árának befizetési bizonylatát

 az árammal rendelkezők két megcímzett, bélyegzett borítékot

 belépésre jogosító chipet.

2020-as évben a tagsággal nem rendelkező személyek chipjei törölve lesznek a rendszerből.

Ezért fontos, hogy mindenki hozza el.

Év közben még egyszer lesz mód a chipek élesítésére, de lehet, hogy ezért a szolgáltatónak fizetni kell.

**Határidőben le nem adott illetve hibásan kitöltött fogási napló leadása esetében a 2020. évi Állami jegy ára 6000 Ft-ba fog kerülni.**

Felhívjuk a gyermek horgászok figyelmét, hogy a fogási naplók leadási határideje rájuk is vonatkozik.

Vidéki horgászok is csak személyesen tudják leadni a fogási naplókat. A kettős tagsággal rendelkezők ott adják le, ahol azt kiadták. Az Abonyi HE. területén fogott halakat részletezve kérjük leadni.

A fenti időpont után a székhelyen (2740 Abony, Kécskei út 27) vasárnap délelőttönként lehet leadni és ott is vehető át, de egy hetes elkészítési határidővel.

**Változás a napi jegyek árában**

2020.01.01-től a felnőtt napi jegy ára 3 950 Ft-ra, a felnőtt sport napi jegy ára 2 450 Ft-ra emelkedik. Ifi napijegy ára 1950 ft, ifi sport 950 ft lesz. A napijegyek fogási mennyiségei nem változnak!

 **HÍ R E K – K Ö Z L E M É N Y E K**

**SZJA 1 %:** Kérjük horgásztársainkat és családtagjaikat, hogy akik SZJA 1 %-ukat egyesületüknek kívánják felajánlani, az erre vonatkozó nyilatkozat kitöltésekor A kedvezményezett adószámaként a következőt jelöljék meg: **19832395-1-13** A kedvezményezett neve: Abonyi Horgász Egyesület.

Abony 2020. január 15.

 Abonyi Horgász Egyesület Elnöksége